CELEX: 62011CA0049
Language: el
Date: 2012-07-05 00:00:00
Title: Υπόθεση C-49/11: Απόφαση του Δικαστηρίου (τρίτο τμήμα) της 5ης Ιουλίου 2012 [αίτηση του Oberlandesgericht Wien (Αυστρία) για την έκδοση προδικαστικής αποφάσεως] — Content Services Ltd κατά Bundesarbeitskammer (Αίτηση για την έκδοση προδικαστικής αποφάσεως — Οδηγία 97/7/ΕΚ — Προστασία των καταναλωτών — Εξ αποστάσεως συμβάσεις — Ενημέρωση των καταναλωτών — Πληροφορίες που έχουν δοθεί ή ληφθεί — Μόνιμο υπόθεμα — Έννοια — Υπερσύνδεσμος στον δικτυακό τόπο του προμηθευτή — Δικαίωμα υπαναχωρήσεως)

22.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/8
            
         Απόφαση του Δικαστηρίου (τρίτο τμήμα) της 5ης Ιουλίου 2012 [αίτηση του Oberlandesgericht Wien (Αυστρία) για την έκδοση προδικαστικής αποφάσεως] — Content Services Ltd κατά Bundesarbeitskammer
   (Υπόθεση C-49/11) (1)
   
   (Αίτηση για την έκδοση προδικαστικής αποφάσεως - Οδηγία 97/7/ΕΚ - Προστασία των καταναλωτών - Εξ αποστάσεως συμβάσεις - Ενημέρωση των καταναλωτών - Πληροφορίες που έχουν δοθεί ή ληφθεί - Μόνιμο υπόθεμα - Έννοια - Υπερσύνδεσμος στον δικτυακό τόπο του προμηθευτή - Δικαίωμα υπαναχωρήσεως)
   2012/C 287/12
   Γλώσσα διαδικασίας: η γερμανική
   
      Αιτούν δικαστήριο
   
   Oberlandesgericht Wien
   
      Διάδικοι στην υπόθεση της κύριας δίκης
   
   Content Services Ltd
   
      κατά
   
   Bundesarbeitskammer
   
      Αντικείμενο
   
   Αίτηση εκδόσεως προδικαστικής αποφάσεως — Oberlandesgericht Wien — Ερμηνεία του άρθρου 5, παράγραφος 1, της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου, της 20ής Μαΐου 1997, για την προστασία των καταναλωτών κατά τις εξ αποστάσεως συμβάσεις (EE L 144, σ. 19) — Πληροφορίες σχετικά με τη σύμβαση που τίθενται στη διάθεση του καταναλωτή μέσω υπερσυνδέσμου (hyperlink), ο οποίος παραπέμπει στην ιστοσελίδα του προμηθευτή — Δικαίωμα του καταναλωτή να λαμβάνει τις πληροφορίες αυτές σε μόνιμο υπόθεμα — Ερμηνεία της έννοιας «μόνιμο υπόθεμα»
   
      Διατακτικό
   
   Το άρθρο 5, παράγραφος 1, της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου, της 20ής Μαΐου 1997, για την προστασία των καταναλωτών κατά τις εξ αποστάσεως συμβάσεις, έχει την έννοια ότι εμπορική πρακτική με την οποία καθίσταται δυνατή η πρόσβαση στις προβλεπόμενες από τη διάταξη αυτή πληροφορίες μόνο μέσω υπερσυνδέσμου ευρισκόμενου σε ιστοσελίδα της οικείας επιχειρήσεως δεν πληροί τις απαιτήσεις της εν λόγω διατάξεως, καθόσον οι πληροφορίες αυτές ούτε έχουν «δοθεί» από την επιχείρηση αυτή ούτε έχουν «ληφθεί» από τον καταναλωτή κατά την έννοια της ίδιας διατάξεως, και ότι ιστοσελίδα όπως η επίμαχη στην κύρια δίκη δεν μπορεί να θεωρηθεί ως «μόνιμο υπόθεμα» κατά την έννοια του εν λόγω άρθρου 5, παράγραφος 1.
   
      (1)  ΕΕ C 145 της 14.5.2011.